ভরসন্ধেয় বেলায় বড়বাজারে ডাকাতি!

কলকাতা: ফের কলকাতায় দুঃসাহসিক ডাকাতি! বড়বাজারের অফিসের মধ্যে ঢুকে ঘটল ডাকাতির ঘটনা।

জানা যাচ্ছে, মঙ্গলবার ভরসন্ধ্যে বেলায় বড়বাজারের সিনাগগ স্ট্রিটের একটি বেসরকারি অফিসের মধ্যে ঢুকে ডাকাতি চালানো হয়। সেই সংস্থার মালিকের মাথায় বন্দুক ঠেকিয়ে নগদ ১৫ লক্ষ টাকা লুট করে তিন ডাকাত। ঘটনার পরেই খবর দেওয়া হয় পুলিশে। অভিযোগের ভিত্তিতে শুরু হয়েছে ঘটনার তদন্ত।

পুলিশের তরফ থেকে খতিয়ে দেখা হচ্ছে সিসিটিভি ফুটেজ। তবে বড়বাজারের মত জনবহুল এলাকায় এমন ঘটনা ঘটায় এলাকাজুড়ে ছড়িয়েছে আতঙ্ক।

আরও পড়ুন: উপাচার্যকে নিঃশর্ত ক্ষমা চাইতে হবে, ডেডলাইন বেঁধে দিলেন যাদবপুরের পড়ুয়ারা

সেই বেসরকারি সংস্থার কর্মীরা পুলিশের কাছে জানিয়েছেন, সন্ধ্যে নাগাদ অফিস বন্ধ করার তোড়জোড় চলছিল। আর সেই সময় কাজের নাম করে অফিসে ঢোকে তিন যুবক। বিভিন্নরকম কথা বলতে বলতে মালিকের কাছে পৌঁছে যায় সে। আর তারপরেই সংস্থার মালিকের মাথায় বন্দুক ঠেকিয়ে ১৫ লক্ষ টাকা লুট করে ডাকাত দল।

তবে সংস্থার কর্মীরা ডাকাতদের মুখ সঠিক ভাবে বুঝতে পারেননি বলে জানিয়েছেন তারা। পুলিশি জিজ্ঞাসাবাদে তারা জানায়, ডাকাতদের দু’জনের মাথায় ছিল সাদা টুুপি এবং একজনের মাথায় লাল টুপি। পরে সিসিটিভি ফুটেজ খতিয়ে দেখেও পুলিশ সেই ছবি দেখতে পান।

তদন্তে পুলিশ জানতে পেরেছে, সেই ৩ দুষ্কৃতীরা হাওড়া স্টেশন হয়ে পালিয়েছে। ঘটনায় বিহার যোগের সম্ভাবনাও উড়িয়ে দেওয়া যাচ্ছেনা বলে পুলিশ তদন্তে জানিয়েছেন। তাই সমস্ত ঘটনা খতিয়ে দেখা হচ্ছে বলে জানানও হয়েছে পুলিশের তরফ থেকে।

দেখুন অন্য খবর